གཞན་ཡང་བསྔོ་སྨོན་མཆོད་འབུལ་ནང་མཉམ་ཞུགས་བྱས་ཡོད་པའི་ས་གནས་བུད་མེད་ཚོགས་གཙོ་ཟུར་པ་ཚུལ་ཁྲིམས་དཔའ་མོས་ང་དེ་རིང་རྒྱལ་གཅེས་དཔའ་བོ་འཇམ་དཔལ་ཡེ་ཤེས་ཁོང་གི་ལོ་མཆོད་ཀྱི་ཉིན་མོ་དང་འབྲེལ།བོད་དོན་ཆེད་རང་ལུས་མེར་སྲེག་གནང་མཁན་དག་ལ།བསམ་པ་རྣམ་དག་གིས་བསྔོ་སྨོན་མཆོད་འབུལ་བྱེད་དུ་ཡོང་པ་ཡིན་ཞེས་མིག་མཆུ་མས་བཀང་སྟེ་བརྗོད་སོང་ལ།དེ་བཞིན་ཕུར་བུ་རྡོ་རྗེ་ཡིས་ང་ནི་བོད་ནང་དུ་རྒྱལ་གཅེས་དཔའ་བོ་ཕོ་མོ་མང་པོ་ཞིག་གིས།རང་གི་རྒྱལ་ཁབ་དང་མི་རིགས་ཀྱི་ཆེད་དུ།རང་གི་བུ་དང་ཆུང་མ།རྒྱུ་དང་ནོར་ཕྱུག་སོགས་ཡོད་ཚད་བློས་བཏང་བས་མ་ཚད།ཐ་ན་རང་གི་ལུས་སྲོག་ཀྱང་བློས་བཏང་གིས་མེར་མཆོད་ཕུལ་བ་རེད།དེ་དག་ལ་གདུང་སེམས་མཉམ་བསྐྱེད་དང་།བསྔོ་སྨོན་ཆེད་བཅར་བ་ཡིན།ཅེས་བརྗོད་སོང་།